Cuneiform Tablet Kt v/k 10 (AKT 3 72)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-ḫu-um-ma a-na pu-šu-ke-en₆ ù dan-a-šùr qí-bi-ma i-na u₄-mì-im ša ṭup-pá-am ta-ša-me-ú 20 ma-na KÙ.BABBAR ù ni-is-ḫa-sú ša ta-áš-pu-ra-ni i-na pá-nim-ma wa-ṣí-im šé-bi-lam ù ḫa-nu ṭur₄-dam dan-a-šùr na-ab-ri-tám a-ni-tám li-ib-re-ma a-ṣé-er KÙ.BABBAR ša šé-ep ḫu-ra-ṣa-nim ù 7.5 ma-na KÙ.BABBAR ša TÚG.ḪI.A ša šé-ep DUMU er-ra-a ša ta-áš-pu-ra-ni lu i-na AN.NA lu TÚG.ḪI.A ša šé-ep dan-a-šùr lu i ša ANŠE.ḪI.A lu i ba-áb-tí-a ta-aḫ-sí-is-tám ša a-na-kam a-dì-na-ku-nu-tí-ni 1 GÚ KÙ.BABBAR iš-tí dan-a-šùr šé-bi-lá-nim 55 TÚG.ḪI.A ša šé-ep DUMU er-ra-a mì-šu ša 30-ma ta-áš-pu-ra-ni-ni qá-tí ša TÚG.ḪI.A KÙ.BABBAR a-ṣé-er ša šé-ep ḫu-ra-ṣa-nim-ma ṭá-ḫi-a lu-qú-tum lu ša šé-ep dan-a-šùr lu ša a-ni iš-tí ḫa-ra-nim ú-šé-ba-lá-ku-nu-tí-ni AN.NA-ki ù TÚG-tí-a za-ki-a-ma ma-lá KÙ.BABBAR i-ṣé-er DAM.GÀR ta-na-dí-a-ni dan-a-šùr i šé-pí-šu za-ku-tám lu-ub-lam a-šu-mì ša dan-a-šùr KÙ.BABBAR ša ra-mì-ni-kà ma-lá tù-šé-ba-lá-ni šé-bi₄-lá-ma ú a-na-ku ší-ta qá-té-en₆ la-dí-ma a ší-mì-im ša ta-ša-pá-ra-ni lá-áš-a-ma dan-a-šùr i pá-nim-ma lá-aṭ-ru-da-kum a-ṣé-er 6 GÍN KÙ.GI ša pá-na-kà ù ší-im TÚG ša ṣú-ḫa-ar-tim ta-dí-na-ku-ni ù a-ta KÙ.KI ma-lá ra-du-im ra-dí-ma KÙ.KI pá-šál-lam DAM.GÀR šé-bi₄-lam 40 ma-na URUDU SIG₅ dan-a-šùr lu-ub-lam